text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Genesis 15:1-21
15 Kalpasan dagitoy a banag dimteng ti sao ni Jehova ken Abram iti maysa a sirmata,+ a kunkunana: “Dika agbuteng,+ Abram. Maysaak a kalasag maipaay kenka.+ Ti gunggonam dakkelto unay.”+2 Gapu itoy kinuna ni Abram: “Soberano nga Apo Jehova, ania ti itdemto kaniak, yantangay agtultuloy nga awananak iti putot ket daydiay mangtagikuanto iti balayko maysa a tao ti Damasco, ni Eliezer?”+3 Ket innayon ni Abram: “Adtoy! Saannak nga inikkan iti bin-i,+ ket, adtoy! maysa nga anak+ iti sangakabbalayak ti mangsuno kaniak kas agtawid.”4 Ngem, adtoy! ti sao kenkuana ni Jehova ket kadagitoy a sasao: “Daytoy a lalaki saannakanto a sunuan kas agtawid, no di ket daydiay rummuarto manipud iti bukodmo a makin-uneg a paspaset ti mangsunonto kenka kas agtawid.”+5 Isu impanna ita iti ruar ket kinunana: “Tumangadka, pangngaasim, iti langlangit ket bilangem dagiti bituen, no kabaelam a bilangen ida.”+ Ket intultuloyna a kunaen kenkuana: “Kasta ti pagbalinanto ti bin-im.”+6 Ket naaddaan iti pammati ken Jehova;+ ket imbilangna dayta kenkuana kas kinalinteg.+7 Kalpasanna innayonna kenkuana: “Siak ni Jehova, a nangiruar kenka manipud Ur dagiti Caldeo tapno itdek kenka daytoy a daga tapno tagikuaem.”+8 Iti daytoy kinunana: “Soberano nga Apo Jehova, babaen ti ania a maammuakto a tagikuaek dayta?”+9 Kinunana kenkuana kalpasanna: “Iyalaannak iti bumalasang a baka a tallo ti tawenna ken kabaian a kalding a tallo ti tawenna ken kalakian a karnero a tallo ti tawenna ken pagaw ken urbon nga atap a kalapati.”+10 Gapuna innalana amin dagitoy ket pinisina ida a ginudua ket inkabilna ti tunggal pasetda tapno tumupag iti sabali, ngem dagiti tumatayab saanna a pinispisi.+11 Ket dagiti tumatayab nga agsippayot nangrugida a bumaba iti rabaw dagiti bangkay,+ ngem binugbugaw ida ni Abram.12 Idi agangay ngannganin lumnek ti init, ket immapay ken Abram ti nargaan a turog,+ ket, adtoy! maysa a nakaal-aliaw a dakkel a kinasipnget ti umap-apay idi kenkuana.13 Ket rinugianna a kunaen ken Abram: “Maammuamto a sigurado a ti bin-im agbalinto a ganggannaet nga agnanaed iti daga a saanda a kukua,+ ket kasapulanto nga agserbida kadakuada, ket dagitoy sigurado a parigatendanto ida iti uppat a gasut a tawen.+14 Ngem ti nasion a pagserbiandanto ukomek,+ ket kalpasan dayta rummuardanto agraman adu a sanikua.+15 No maipapan kenka, mapankanto a sitatalna kadagidi ammam; maitabonkanto iti naimbag a kinalakay.+16 Ngem iti maikapat a kaputotan agsublidanto ditoy,+ agsipud ta ti biddut dagiti Amoreo saan pay a dimteng iti pannakaan-anay.”+17 Lumlumnek itan ti init ket dimteng ti maysa a napuskol a kinasipnget ket, adtoy! ti maysa nga umas-asuk nga urno ken maysa a gumilgil-ayab nga aluten a limmasat iti nagbaetan dagitoy pispisi.+18 Iti dayta nga aldaw namatalged ni Jehova iti maysa a tulag ken Abram,+ a kunkunana: “Iti bin-im itdekto daytoy a daga,+ manipud iti karayan ti Egipto agingga iti dakkel a karayan, ti karayan Eufrates:+19 dagiti Keneo+ ken dagiti Kenizeo ken dagiti Cadmoneo20 ken dagiti Heteo+ ken dagiti Perizeo+ ken ti Refaim+21 ken dagiti Amoreo ken dagiti Canaanita ken dagiti Girgaseo ken dagiti Jebuseo.”+


c: text/html

text:
Prose 89 - Desaparecidos
a kas sakripisio iti dulang dagiti supadi a desdes
dagiti tabbaaw a mangkurkurikor iti kimmot dagiti natangig
a propeta ti kari ti pasaw a ngiwat
a pagubbugan ti nasasam-it a darikmat
nga isu ti mandar a manggudas
kadagiti imahen ti kinamaingel a mangibutaktak
kadagiti gawat ti kinaruker a kumaradap
a manglullolot’ durog ti arasaas
dagiti agbilbilang ti naipabulod a gasat.
ti naipadara nga anges iti adigi
dagiti nagkuripaspas nga anikki
isuda nga inalun-on ti lunod dagiti ari
ket naungaw iti lansad barukong ti aglatlati
a listaan dagiti alimbubuyog ti sardam
ken siit ti agramramaram a tetano ti kabakiran.
ikaranukonda iti bukodda a tanem ti sukir nga adipen
ginaburanda ti lagip nga isuda laeng ti tanda
iti katukadda a buli a nangpugsat ti kawar ni batibat
a manglenglenges ti tadek ti anniniwan a daksanggasat
ta inapputda ti wangawangan ti agayamuom a buyok
nga intukitda iti malikudan ti temtem
iti sipnget nga isuda laeng a mannibrong ti agtutungtong
ta siasinnoman a dila ken mata a saksi
katukadnat’ biag a maipakni.

robotstxt: allowed

filter: keep


text:
1994
Ti 1994 ket maysa a kadawyan a tawen a nangrugi iti aldaw ti Sabado iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Marso[urnosen | urnosen ti taudan]
- Marso 1 – Justin Bieber, artista manipud idiay Kanada
Mayo[urnosen | urnosen ti taudan]
- Mayo 17 – Julie Anne San Jose, artista manipud idiay Siudad ti Quezon, Filipinas
Pimmusay[urnosen | urnosen ti taudan]
Enero[urnosen | urnosen ti taudan]
- Enero 26 – Yevgeny Leonov, Ruso nga aktor (naipasngay 1926)
Abril[urnosen | urnosen ti taudan]
- Abril 22 – Richard Nixon, maika-37 a Presidente ti Estados Unidos (naipasngay 1913)
Agosto[urnosen | urnosen ti taudan]
- Agosto 3 – Innokenty Smoktunovsky, Sobiet-Ruso nga aktor (naipasngay 1925)
Oktubre[urnosen | urnosen ti taudan]
- Oktubre 20 – Burt Lancaster, Amerikano nga aktor (naipasngay 1913)
Septiembre[urnosen | urnosen ti taudan]
- Septiembre 11 – Jessica Tandy, Ingles-Amerikana nga aktres (naipasngay 1909)


text:
Nagkatlo a grupo dagiti nagiwaras a buklen dagiti pannakabagi ti Community Services (CS) a naggapu iti Baluarte, Vigan City ken LGU Cabugao. Dagiti maikkan ti libre nga school bag a nakaipanan ti ladawan ti ingungoten a Gobernador ket dagiti ubbing iti Day Care, Kindergarten, Grade 1 ken Grade 2 ti kada pageskuelaan.
Nabukel ti Set A ken B a barangay a pakasarakan dagiti pageskuelaan-elementaria/primaria a nagibunongan dagiti tallo a grupo ket dagiti sumaganad:
Set A- Maradodon, Catucdaan, Alinaay/Sisim, Aragan, Turod-Patac, Carusipan, Arnap, Lipit, Nagsincaoan/Cacadiran, Cuantacla, Sagayaden, Pila, Bonifacio ken Quezon.
Set B- Cael-layan, Nagsantaan, Reppaac/Bato, Pug-os, Salapasap, Bungro/Margaay, NISTC/Rizal, North Central, Baclig, Turod, Salomague, Dardarat, Sabang, Daclapan, Namruangan.
Nabara ti panangsarabo dagiti Head Teachers agraman dagiti mangisursuro kadagita a pagadalan kadagiti grupo ti nagibunong. Nadayaw dagiti ubbing a naikkan ti bag ket kaduada dagiti mannursuroda a nagyaman ken ni Gov. Chavit ken kadagiti nagiwaras kadagitoy a naitulong nga alikamen dagiti ubbing nga agbasa.
Nalpas ti panagiwaras iti alas dos pasado ti malem iti dayta nga aldaw. Kalpasanna, nagsubli dagiti grupo iti Munisipio para iti pannakiuman dagiti nangtarawidwid iti daytoy nga aktibidad manipud iti Gobierno Probinsial iti Ama ti Ili, Mayor Edgardo “Ediboy” S. Cobangbang, Jr. a naragsakan met ken nagyaman kadagitoy a naipaay manen a tulong manipud iti Ama ti Probinsia, Gov. Luis “Chavit” Singson kadagiti kailianna ken iti naballigi a pannakaisayangkat daytoy a gannuat. # (Web In-Action)


text:
Naangay ti Graduation Exercises iti bigat ti Marso 6, 2014 iti Pavillion Building, Brgy.Dardarat, Cabugao, Ilocos Sur. Iti umuna a paset ti programa ket naipakita ti resulta ti panagadal ken panagmulada ti sili babaen ken ni Mr. Sanny V. Silario, FFS Participant, Presentor.
Kalpasan ti Invocation ken pannakakanta ti National Anthem ken ti Cabugao Hymn, naaramid ti panangited ti napateg nga Impression da Mr. Fermin S. Sesuca ken ni Mr. Maximo E. Silario, agpada nga FFS Participant.
Nagtestimonia met ni Mr. Sherwin V. Garcia, FFS Cooperator. Kalpasan ti Intermission Number (Folk Media) babaen kadagiti FFS Graduates, nagmensahe ni Mr. Teofilo R. Quintal, Provincial Agriculturist ti Ilocos Sur Kimmablaaw ken pinagyamananna iti agtultuloy a napintas a pannakikammayet ti LGU-Cabugao kadagiti programa/proyekto ti OPAG-Ilocos Sur ken iti DA-RFO 1 kas kadaytoy a panagadal. Kinablaawan pay ti DA Official dagiti nagturpos ken nangtarabay kadakuada nga Agricultural Technologists manipud iti LGU-Cabugao.
Binagi ni Mrs. Ester P. Aguimbag, HVCDP Coordinator/FFS Facilitator ti
nangiyam-ammo/nangipresentar kadagiti Sangaili ken nagpartisipar/aggraduar.
Kalpasan a naited dagiti Certificates, nag-Pledge of Graduates dagiti nagturpos babaen iti panangtarawidwid ni Miss Edith Castillo, Retired DA Official. Closing Remarks ni Municipal Agriculturist Zenaida S. Andrada. Nagpaay met nga Emcee da Mrs. Joenah G. Sevilleja, AT, ken ni Kagawad John Paul S. Hadoc ti Barangay Dardarat. # (Web In-Action)


text:
Enero 4
Ti Enero 4 ti maikapat nga aldaw ti tawen iti kalendario a Gregoriano. Adda pay 361 nga al-aldaw ti nabati aginggana intono maungpot ti tawen (362 kadagiti bisiesto a tawen).
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1940 – Gao Xingjian, naiyanak nga Insik a mannurat, laureado iti Premio Nobel
- 1986 – Katrina Halili, Filipina nga aktres
Pimmusay[urnosen | urnosen ti taudan]
- 1960 – Albert Camus, Pranses a mannurat (naipasngay 1913)
- 1965 – T. S. Eliot, Amerikano a mannurat, nagungunaan ti Premio Nobel iti Literatura (naipasngay 1888)


text:
Ti Doha (Arabiko: الدوحة, ad-Dawḥa wenno ad-Dōḥa, literal: "ti dakkel a kayo") ket ti kapitolio a siudad ti Katar ken mabirukan idiay aplaya ti Golpo Persiano, daytoy ket addaan iti populasion ti 796,947 in 2010.[1] Ti Doha ket ti kadakkelan a siudad ti Katar, nga addaan iti sumurok a 60% iti populasion ti pagilian ket agtataeng idiay Doha wenno dagiti nangpalikmut a suburbona, adaytoy pay ti sentro ti ekonomia ti pagilian. Daytoy ket maysa pay kadagiti ili ti Katar.
Ti Doha ket agserbi pay a kas tugaw ti gobierno ti Katar. Ti Doha ket ayan ti Siudad ti Edukasion, ti maysa a lugar a nairegget iti panagsukisok ken edukasion. leum Conference in Doha in December 2011.[2]


text:
Immuna a paset ti programa ket ti Entrance of Girls by GSP March, Prayer ni Kateleen Yanna Marie Somera, kasta met ti serrek ti Colors nga idauluan ni Noreen Jessica Dacles, Presiding Officer ken naisaruno ti Panunumpa ng Katapatan sa Watawat babaen ken ni Frances Mae Sajonia.
Kimmablaaw ken nagyaman ni Mrs. Melvi S. Sajonia, School Commissioner, iti natunos a pannakaisayangkat ti aktibidad ti GSP ditoy a pagadalan. Innayonna a mataginayon koma ti timpuyog ti amin tapno matubay a nasayaat ti disiplina ken responsibilidad dagiti ubbing a babbai.
Naisaganad ti Investiture Ceremony kas iti Commitment to the GS Promise and Law, Acceptance of the Girls to the Movement, Pinning of Investiture Pins, ken Dedication to the Girl Scout Promise and Law.
Nagsarita met ni Public Schools District Supervisor Helen V. Siruno ket dinayawna ti aktibo a pannakaaramid ti kakastoy nga aktibidad gapu iti napintas a timpuyog dagiti mangisursuro a mangig-iggem ti programa ti Girl Scout.
Impaay met ni SB Member Vicky S. Serna, GSP District Committee Chairman ti mensahena para iti daytoy a programa. Bininsana ti kaipapanan ti Tema, ken pannakasalaknib ti karbengan dagiti babbai iti kagimongan.
Naaramid ti special number dagiti tropa: Nagsala dagiti Happy Twinklers, Sweet Star Scouts, Jolly Junior Scouts. Impaay ti Words of Gratitude ni Mrs. Editha S. Savellano, School GSP Coordinator. Pinagyamananna ti panagballigi ti programa babaen ti kooperasion ti amin a nagpartisipar.
Naaramid ti Singing of Ilocos Sur Hymn iti recessional. Nagpaay nga emcee da Ms. Jennifer D. Savellano ken Ms. Perla S. Sajonia. # (Web In-Action)


text:
Segun ken ni Municipal Engineer Crescencio C. Formoso, agpaay ti canopy nga extension shed ti agsangpet ken rummuar a lugan ken makitienda (umili ken ganggannaet) ken impaay ti Gobierno Probinsial ti pundo a nausar iti pannakaaramid ti nasao a proyekto.
Kaaduan kadagiti traysikelan a kangrunaan ita a mangus-usar ken agparparada nangruna iti lawlawasna ket maipamaysada iti imatangda nga agbirok ti iluganda ken pagnam-ayan dagiti pasahero ta saanda a mainitan ken matuduan kabayatan a sumrekda ken rummuarda kadagiti pagtagilakuan iti uneg ti tiendaan.
Impagteng ti amin a mabenepisiaran kadaytoy iti panagyamanda iti Gobierno Probinsial ken Munisipal iti nam-ayda a gubuayen daytoy a pasilidad iti pannakitiendada. # (Web In-Action)


text:
September 5, 2016
Ilokana daytoy RM Awardee
Mairamanen ni Ombudsman Conchita Carpio Morales iti listaan dagiti naipaayan iti mabigbig a Ramon Magsaysay Award, ti maibilang a Nobel Prize iti Asia, iti pannakapadayaw dagiti Ramon Magsaysay awardees itay Agosto 31.
Tubo iti Paoay, Ilocos Norte, nabigbig ni Ombudsman Morales, kaduana ti lima pay a sabali a napadayawan, a babaen ti bukodda a tay-ak a pagtakeman, siaayatda a tumultulong iti padada a tao nga awan ti panangnamnamada iti pammadayaw a maipaay kadakuada.
Dagiti lima pay nga awardees (dua nga indibidual, ken tallo nga organisasion): Bezwada Wilson ti India (anti-manual scavenging activist), Thodur Madabushi Krishna ti India (emergent leadership awardee), ti Dompet Dhuafa ti Indonesia (para iti nasaysayaat pay a pannakaaramat ti sakat, maysa nga Islamic tax), ti Japan Overseas Cooperation Volunteers (a mangipapaay iti humanitarian services kadagiti rumangrang-ay a pagilian), ken ti Vientiane Rescue, maysa nga emergency rescue organization iti Laos.
Maibilang kadagiti malaglagip maipanggep ken ni Ombudsman Morales ti panamagsapatana, kas Supreme Court associate justice, ken ni Benigno S. Aquino III, a kas maika-15 a presidente ti Filipinas idi 2010, sa iti sumuno a tawen, nadutokan nga Ombudsman ti Filipinas a nangipila iti kaso kontra kadagiti nangangato nga opisial ti gobierno.
Iti panagtakemna a kas Ombudsman ti gapuna a pinadayawan ti Ramon Magsaysay Foundation ni Ombudsman Morales “gapu iti tured ti pakinakemna ken panangikomitna iti bagina iti panangsapul iti hustisia tapno marpuog ti panagkunniber a maysa kadagiti kadadakkelan a parikut ti pagilianna; panagbalinna a pagwadan ti kinadalus, kinaregget, sirmata ken panangidaulo iti kalidad a kangatuanen iti agpang ti serbisio publiko.”
Iti pannakapadayaw ni Morales, kaduanan ti 312 nga Asian laureates (a napadayawan sipud idi 1957) a natatakneng a lallaki ken babbai ken organisasion a gapu iti lideratoda, nakatulongda iti pannakaitag-ay ti kasasaad dagiti kakailianda ken namagbalin iti paggargarawanda a gimong a nasaysayaat ngem iti dati.
(Naipablaak iti Septiembre 12, 2016 a bilang.)
Subscribe to: Post Comments (Atom)


text:
Damdamag iti Lubong
Ecuador
Idi 2007, inyanunsio ti Ecuador dagiti planona a mangpondo iti pannakasalaknib ti agarup 10,000 a kilometro kuadrado a di pay naas-asak a naraber a kabakiran ti Amazon imbes a makali tapno pagalaan iti langis. Ngem di natuloy dagita a plano ta awan ti pinansial a suporta ti dadduma a pagilian. Dayta a paset ti naraber a kabakiran ti Amazon ti maysa kadagiti kaaduan iti nagduduma a mula ken animal iti intero a lubong.
Japan
Nagrigat a madetek ti amin a kontaminado a sampol a dara ta adda latta makalusot uray maeksamen dagita, kuna ti The Japan News. Ti report ket kasaruno ti damag nga idi 2013, adda lalaki a nasurok a 60 anyos a naakaran iti HIV gapu iti nayalison a dara. No adda HIV ti naidonar a dara, adda window period a kabayatan dayta, ti virus ket saan a madetek.
Zimbabwe
Nupay nasurok a 30 a tawenen a nalpas ti panaglalaban dagiti gerilia iti Zimbabwe iti beddengna iti Mozambique, mangbalbaldado ken mangpappapatay latta dagiti naimula a bomba sadiay. “Sipud idi 1980, nasurok a 1,500 a tattao ken 120,000 a taraken nga animal ti natay ken 2,000 a tattao ti binaldado dagiti bomba a naimula iti daga iti beddeng ti Zimbabwe,” kuna ti International Committee of the Red Cross.
Australia
Sigun iti surbey, umad-adu nga agsisina a pagassawaan ti mangilablaban iti korte no asino ti pakaipoderan dagiti tarakenda. Dagiti taraken ket sumaruno iti balay ken daga, kuarta, ken dadduma pay a personal nga alikamen kadagiti sanikuada a pagap-apaanda.


text:
Kamantiris
Ti kamantiris wenno damortis (Pithecellobium dulce) ket sebbangan ti agsabsabong a mula iti pamilia ti Pisum sativum, Fabaceae, a patneng iti Aplaya ti Pasipiko ken asideg kadagiti banbantay ti Mehiko, Tengnga nga Amerika, ken akin-amianan nga Abagatan nga Amerika.[2] Daytoy ket maysa a naipayam-ammo a sebbangan ken kaaduan a naturalisado idiay Karibe, Florida, Guam ken idiay pay India, Bengal ken ti Filipinas. Daytoy ket naikeddeng a kas maysa a makapagraut a sebbangan idiay Hawaii.
Dagiti linaon
Deskripsion[urnosen | urnosen ti taudan]
Ti kamantiris ket kayo a makaabot iti katayag iti agarup a 10 iti 15 m (33 iti 49 ft). Ti puonna ket nasiitan ken dagiti bulongna ket agsusumbangir. Ti bulongna ket paris iti immitlog a babassit a bulong nga agarup iti 2 iti 4 m (6.6 iti 13.1 ft) iti kaatiddog. Dagiti sabong sabong kasla berde-puraw, nabanglo, agtubo kadagiti sanga ken makaabot iti agarup a 12 cm (4.7 in) iti kaatiddog, ngem agparang dagitoy a kas basbassit gapu ti panagkutkutikot. Dagiti sabong ket agpataud kadagiti rimpuook ti bunga, nga agbalin a derosas no maluom ken aglukat a mangipakita ti makan lasag. Ti lasag ket aglaon ti nasileng a bukbukel a nagtimbukel ken nadalumpinas.
Ti bukel ket maiwaras babaen dagiti billit a mangmangan kadagiti nasam-it a lasag. Ti kayo ket natibker iti igaaw ken mabalin nga agbiag kadagiti namaga a daga manipud ti pantar ti baybay iti kangato iti 1,500 m (4,900 ft), a makaaramid iti daytoy a nasayaat ngaimuyongan a kas kayo ti kalsada.
Dagiti usar[urnosen | urnosen ti taudan]
Kas makan[urnosen | urnosen ti taudan]
Dagiti bunga ket aglaon itinasam-it ken naalsenm a lasag nga idiay Mehiko ken daaduma pay a lugar ket makmakan a naata ken rekado kadagiti nadumaduma a luto ti karne ken inus-usar pay a laok kadagiti mainum iti asukar ken danum (agua de huamuche). Makan pay dagiti bukel ken mapapino a maiyaon iti lana, ken maidagup iti 10% iti kadasenda. Aglaon pay dagitoy iti 28% iti protina.[3]
Kas agas[urnosen | urnosen ti taudan]
Ti ukis ti kayona ken lasag ket astrinhente ken hemoestatiko. Dagiti indihenio a tattao iti Mesoamerika ket us-usarenda ti lasag ken ukis ti kayo a panggagas kadagiti sakit ti gugot, sakit ti ngipen ken dagiti pagpadara. Ti yaon ti ukis ti kayo ket maus-usar pay para iti sika, kroniko a buris ken daig. Ti yaon dagiti bulong ket inus-usar para kadagiti sakit ti apro ken ti panagatipa iti pannakaalis. Ti binegbeg a bukel ken inus-usar a panagdalus kadagiti ulsera.[3]
Ekolohia[urnosen | urnosen ti taudan]
Ti kamantiris ket mangsangaili a mula kadagiti alimbubudo iti nabeddengan iti nalabbasit a pixie (Melanis pixe), tallo-putik a ruot duyaw (Eurema blanda) ken dagiti dadduma pay a burbur.[4]
Dagiti kapada a nagan[urnosen | urnosen ti taudan]
Depende iti rehion iti nakaimulaan ti kamantiris ket naam-ammuan met kadagiti nadumaduma a nagan. Idiay patnengna a Mehiko, ti kayo ket naam-ammuan a kas ti huamuche, guamuche / huamúchil/ guamúchil / cuamúchil / a naala manipud ti naganna iti Nahuatl a cuauhmochitl. Iti kaaduan a rehion daytoy ket tinawtawagan pay iti "pinzán"', wenno guamá americano (Puerto Rico).
Daytoy ket tinawtawagan iti "seema chintakaya" idiay Telugu. Ti nagan a "monkeypod" ket kadawyan nga inus-usar para iti tudo a kayo iti (Albizia saman). Dagiti sabali pay a nagan ket blackbead, nasam-it nga Inga,[2] ផ្លែអំពិលទឹក(Plaeh umpel tek) (Khmer), Makham thet Tailandes: มะขามเทศ,ʻopiuma (Hawayano), kamachile (Filipino),[5] கொர்கலிக்காய்/ கோணக்காய்/ கோன புளியங்கா/ கொடுக்காப்புளி kodukkappuli (Tamil), ದೊರ ಹುಣಸೆ/ಸೀಮೆ ಹುಣಸೆ dora hunase wenno seeme hunase (Kanares), વિલાયતી આંબલી vilayati ambli (Gujarati), जंगल जलेबी jungle jalebi wenno ganga imli (Hindi), তেঁতুল tetul (Bengali), seeme hunase (Kanares), विलायती चिंच vilayati chinch (Marathi) ken సీమ చింత seema chinta (Telugu).
Idiay India daytoy ket tinawtawagan iti "siit ti Madras", urayno daytoy ket saan a patneng iti Madras. Ti nagan a "Salamagi ti Manila" ket makallilaw pay daytoy, gapu ta daytoy ket saan met nga asideg a kabagian ti salamagi, wenno patneng iti Manila.
Daytoy a mula ket naam-ammuan kadagiti nadumaduma nga ub-ubing a sinonimo:[6]
- Acacia obliquifolia M.Martens & Galeotti
- Day man " شجرة الديمان " Yemen, Adenاليمن, عدن
- Albizia dulcis (Roxb.) F.Muell.
- Feuilleea dulcis (Roxb.) Kuntze
- Inga camatchili Perr.
- Inga dulcis (Roxb.) Willd.
- Inga javana DC.
- Inga javanica DC.
- Inga lanceolata sensu Blanco
- Inga lanceolata Willd. ket Pithecellobium lanceolatum
- Inga leucantha C.Presl
- Inga pungens Willd.
- Mimosa dulcis Roxb.
- Mimosa edulis Gagnep.
- Mimosa pungens (Willd.) Poir.
- Mimosa unguis-cati Blanco
- Mimosa unguis-cati L. ket Pithecellobium unguis-cati
- Pithecellobium littorale Record
- Pithecollobium dulce (Roxb.) Benth. (lapsus)
Dagiti nagibasaran[urnosen | urnosen ti taudan]
- ^ "Pithecellobium dulce - (Roxb.) Benth. Guama Americano". NatureServe Explorer. NatureServe. Naala idi 2010-09-19.
- ^ a b c "Taxon: Pithecellobium dulce (Roxb.) Benth.". Germplasm Resources Information Network. United States Department of Agriculture. 1994-08-23. Naala idi 2010-03-29.
- ^ a b Komision para iti Pakaammo ken ti Usar ti Biodibersidad: Pithecellobium Dulce: http://www.conabio.gob.mx/conocimiento/info_especies/arboles/doctos/45-legum38m.pdf
- ^ "Red-bordered Pixie Melanis pixe (Boisduval, 1836)". Butterflies and Moths of North America. Naala idi 2010-09-19.
- ^ Grandtner, Miroslav M. (2005). Elsevier's Dictionary of Trees: With Names in Latin, English, French, Spanish and Other Languages. 1. Elsevier. pp. 670–671. ISBN 978-0-444-51784-5.
- ^ International Legume Database & Information Service (ILDIS) (2005): Pithecellobium dulce. Bersion 10.01, Nobiembre 2005. Naal aidi 2008-MAR-30.
Dagiti silpo ti ruar[urnosen | urnosen ti taudan]
- Midia a mainaig iti Kamantiris iti Wikimedia Commons
- Bariweswes dagiti mula ti USDA: Pithecellobium dulce
- Kamatsile: Pithecellobium dulce
- Dagiti sebbangan ti PIER: Pithecellobium dulce
- Manila Tamarind: Pithecellobium dulce
- Komision para iti Pakaammo ken ti Usar ti Biodibersidad ti Mehiko: Pithecellobium dulce


text:
SUAYAN
BALIKAS ITA NGA ALDAW. -- suayan
suayan 1. png maysa a pabuya iti musika iti duogan a dawi dagiti Ilokano a ti babai ken ti lalaki ket agbinnarusngida kadagiti kapampanunotanda babaen ti panagkanta 2. png maysa nga indigeno (ken naungawen) a forma ti argumentasion iti nagbaetan ti lalaki ken babai babaen iti panagkanta; posible daytoy a mainaig iti forma ti dalidallot, ken nakasentro ti argumentasion iti ayat, kasar, mainaig a popular a pakaseknan ti komunidad iti wagas a nainsanutan ngem nakakatkatawa 3. prt agsuayan, mangsuayan 4. dsg bukanegan (a verbal joust)
No comments:
Subscribe to: Post Comments (Atom)


text:
VIGAN CITY, – Taga-Vigan City nga agtrabtrabaho iti Saudi Arabia ti napadayawan nga outstanding overseas Filipino worker itay nabiit.
Inawat ni Roel Palo Anicas, residente iti Barangay San Julian Norte ditoy siudad, ti 7th Obra Outstanding OFW and Balikbayan Reputation Award iti seremonia a naangay iti SM Megamall Hall 2, Mandaluyong City idi Disiembre 15.
Nabigbig ni Anicas iti kategoria ti positibo a kababalin wenno gapuanan.
Iti tawenna a 37, adun dagiti naawat ni Anicas a pammadayaw kas internasional a researcher iti Asia ken iti Kingdom of Saudi Arabia.
Adun dagiti naipublikar a sukisokna iti business, management, education, language, communication, religion and social sciences, edited international journals, ken reviewed researches. (Manipud iti report ni Imelda Rivero-Castro, PIA, Ilocos Sur)


text:
Ti Nagtaudan ti Halloween—Ania ti Kuna ti Biblia Maipapan Kadagita?
Sungbat ti Biblia
Awan ti dakamaten ti Biblia a Halloween. Ngem ti nagtaudan ti nagkauna a Halloween ken ti moderno a kaugalian ipakitada a selebrasion dayta a naibasar kadagiti palso a sursuro maipapan kadagiti natay ken dagiti di makita nga espiritu, wenno demonio.—Kitaem ti “Pakasaritaan ken kostumbre ti Halloween.”
Mamakdaar ti Biblia: “Awan koma a pulos kadakayo . . . ti makiuman kadagiti al-alia wenno espiritu, wenno makisarita kadagiti natay.” (Deuteronomio 18:10-
Pakasaritaan ken kostumbre ti Halloween
Samhain: Ti nagtaudan ti Halloween ket manipud iti “nagkauna a piesta dagiti pagano a selselebraran dagiti Celtic nasurok a 2,000 a tawenen ti napalabas,” kuna ti The World Book Encyclopedia. “Patien dagiti Celt a dagiti natay makalangenda dagiti sibibiag. Bayat ti Samhain, dagiti sibibiag sarungkaranda dagiti natay.” Ngem nalawag nga isursuro ti Biblia a dagiti natay “saanda a sipapanunot iti aniaman.” (Eclesiastes 9:5) Ngarud, dagiti natay saanda a makasarita dagiti sibibiag.
Dagiti kostium, kendi, ken trick or treat iti Halloween: Sigun iti libro a Halloween
—An American Holiday, An American History, dadduma kadagiti Celt ket agkawesda a kas iti bampira tapno ipapan dagiti agpaspasiar nga espiritu a kaduada ket panawanda ida. Dadduma ti mangted iti kendi tapno ay-aywenda dagiti espiritu. Iti nagkauna a Europa, inakseptar dagiti klero a Katoliko dagiti pagano a kaugalian iti dayta a lugar ken agbalaybalay dagiti pasurotda a nakakostium ken agdawat kadagiti regalo. Iti sabali a bangir, saan nga ipalubos ti Biblia ti panaglaok dagiti palso nga ar-aramid ti relihion ken ti panagdayaw iti Dios. —2 Corinto 6: 17.
Dagiti al-alia, bampira, ken mangkukulam: Dagitoy ket nabayagen a nainaig iti lubong dagiti dakes nga espiritu. (Halloween Trivia) Nalawag nga ibaga ti Biblia a busorentayo dagiti dakes nga espiritu, saan ket a makikadua kadakuada nga agrambak.
—Efeso 6: 12.
Halloween pumpkin wenno jack-o’-lantern: Iti nagkauna a Britania, “dagiti agpakpakaasi ket agbalaybalayda nga agdawat iti makan a kasukat ti panangikararagda kadagiti minatayda,” ken adda awitda a “naabutan a singkamas (turnip lantern) a ti kandela nga adda iti uneg ipasimudaagna ti kararua a nakulong iti purgatorio.” (Halloween
—From Pagan Ritual to Party Night) Kuna ti dadduma a dayta ket nausar a pangbugaw kadagiti dakes nga espiritu. Bayat ti maika-19 a siglo iti North America, dagiti singkamas ket nasuktan iti karabasa ta ad-adu ken nalaklaka nga abutan ken ukitan. Ti nagtaudan dagiti kaugalian kas iti di matay a kararua, purgatorio, ken kararag para kadagiti natay ket saan a naibasar iti Biblia. —Ezequiel 18:4.


text:
May 2, 2015
"More Fun In Banaue"
“MORE FUN IN BANAUE.” Dagiti nakabaag a kumikitikit nga agpipinnalumba kadagiti aramidda nga scooter ken kariton a naaramid iti kayo a mangat-atrakar kadagiti bisita, lokal man wenno ganggannaet. Manipud iti Upper Viewpoint, agpasalog dagiti aglulumba agingga iti poblasion ti Benguet iti kaadayo a 7.2 a kilometro ket umab-abot ti peggesda iti 50 a kilometro iti tunggal oras. Nagbalinen ti lumba iti wooden scooter a kas maysa kadagiti tampok ti Imbayah Festival ti Banaue, Ifugao. (Zaldy Comanda)
(Naipablaak iti Bannawag, Mayo 11, 2015 a bilang.)
Subscribe to: Post Comments (Atom)


text:
Monday, March 14, 2016
COASTAL CLEAN-UP, AGTULTULOY
Cabugao, Ilocos Sur –Maar-aramid latta ti panagdalus iti igid ti kabaybayan agraman iti puon dagiti mapatpatan-ay a mangrove plants iti panangilunsad dagiti kameng ti Fishermen Association kadagiti Coastal Barangay iti Brgy. Pug-os; Salapasap; Sabang; Salomague ken Dardarat a kas pannakikaysada iti pannakapaberde iti kakadilianan a paset ti Clean and Green Program-Coastal Area ti Munisipio.
Kanaig daytoy, naaramid ti Mangrove Planting idi Tawen 2015 a nakaimulaan iti bilang ti Seedlings: Barangay Pug-os-45.000 ken ti Barangay Salomague-35,000, segun ken ni Mrs. Milagros R. Paz, Municipal Fisheries Coordinator a nangtarabay kadagiti mangrove planters.
Kabayatanna, regular latta met a maar-aramid ti coastal clean-up nga igaygay-at dagiti multi-sectoral associations iti uneg dagiti coastal barangay iti Tawen 2016 tapno mabisita, madalusan ken masugotan dagiti namulaan ti mangrove a parte ti kabaybayan, segun ti panagmonitor ni MENRO Edgar S. Balangatan, AT ti LGU-Cabugao.
Dagitoy nga aksion ken inisiatiba ket gubuay ti nakammayet a panagtutunos ti amin a sektor a mangpaberde iti katangriban iti panangilungalong ti Gobierno Munisipal nga idauluan ni Mayor Edgardo “Ediboy” S. Cobangbang, Jr. # (Web In-Action)
Kanaig daytoy, naaramid ti Mangrove Planting idi Tawen 2015 a nakaimulaan iti bilang ti Seedlings: Barangay Pug-os-45.000 ken ti Barangay Salomague-35,000, segun ken ni Mrs. Milagros R. Paz, Municipal Fisheries Coordinator a nangtarabay kadagiti mangrove planters.
Kabayatanna, regular latta met a maar-aramid ti coastal clean-up nga igaygay-at dagiti multi-sectoral associations iti uneg dagiti coastal barangay iti Tawen 2016 tapno mabisita, madalusan ken masugotan dagiti namulaan ti mangrove a parte ti kabaybayan, segun ti panagmonitor ni MENRO Edgar S. Balangatan, AT ti LGU-Cabugao.
Dagitoy nga aksion ken inisiatiba ket gubuay ti nakammayet a panagtutunos ti amin a sektor a mangpaberde iti katangriban iti panangilungalong ti Gobierno Munisipal nga idauluan ni Mayor Edgardo “Ediboy” S. Cobangbang, Jr. # (Web In-Action)
Posted by Bayan ng Cabugao, Ilocos Sur at 8:00 AM
Subscribe to: Post Comments (Atom)


text:
Delfin Albano, Isabela
Ti Delfin Albano ket maysa a maika-4 a klase nga ili iti probinsia ti Isabela iti Filipinas.
Dagiti baranggay[urnosen | urnosen ti taudan]
Ti ili ti Delfin Albano ket nabingbingay a politikal iti 29 a barbaranggay.[2]
- Aga
- Andarayan
- Aneg
- Bayabo
- Calinaoan Sur
- Capitol
- Carmencita
- Concepcion
- Maui
- Quibal
- Ragan Almacen
- Ragan Norte
- Ragan Sur (Poblacion)
- Rizal (Ragan Almacen Alto)
- San Andres
- San Antonio
- San Isidro
- San Jose
- San Juan
- San Macario
- San Nicolas (Fusi)
- San Patricio
- San Roque
- Santo Rosario
- Santor
- Villa Luz
- Villa Pereda
- Visitacion
- Caloocan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)
- [http://www.delfinalbanoisabela.com Website ti Delfin Albano


text:
Ania ti Kaipapanan ti 666?
Sungbat ti Biblia
Sigun iti maudi a libro ti Biblia ti 666 ket numero, wenno nagan, ti atap nga animal a pito ti ulona ken sangapulo ti sarana a rimkuas iti baybay. (Apocalipsis 13:
Saan laeng a basta nagan. Adda kaipapanan dagiti nagan nga inted ti Dios. Kas pagarigan, ti lalaki a ni Abram a kaipapananna “Ni Ama ket Nangato (Natan-ok),” ket pinanaganan ti Dios iti Abraham a kaipapananna “Ama ti Maysa a Bunggoy (Umariwekwek)” idi inkari ti Dios a pagbalinenna ni Abraham nga ‘ama ti adu a nasion.’ (Genesis 17:5) Kasta met, ti Dios inawaganna ti animal a 666 kas simbolo a mangipakita iti galadna.
Ti numero a 6 kaipapananna ti pannakapaay. Iti Biblia, masansan a mausar dagiti numero kas simbolo. Ti numero a 7 irepresentarna ti kinakompleto wenno kinaperpekto. Ti 6, kurang iti 1 tapno 7, ipakitana a kurang wenno adda depektona iti imatang ti Dios ken inaigna iti kabusor ti Dios.—1 Cronicas 20:6; Daniel 3:1.
Namitlo a nadakamat tapno maipaganetget. No dadduma, ipaganetget ti Biblia ti maysa a banag no dakamatenna iti mamitlo. (Apocalipsis 4:8; 8:
Ti marka ti animal
Kuna ti Biblia a naaddan dagiti tattao iti “marka ti atap nga animal” gapu ta sursurotenda nga addaan “panagrukbab” nga uray la daydayawenda. (Apocalipsis 13:
Kasano a naikabil ti marka ti animal iti kannawan nga ima wenno muging ti maysa a tao? (Apocalipsis 13:16) Kastoy ti imbilin ti Dios iti nasion ti Israel: “Ibedbedyo ida kas pagilasinan iti imayo, ket masapul nga agserbida a kas bedbed iti muging iti baet dagiti matayo.” (Deuteronomio 11:18) Dina kayat a sawen a literal a imarka dagiti Israelita iti imada ken mugingda, no di ket ti sao ti Dios ti mangidalan iti amin nga ar-aramid ken pampanunotda. Kasta met, imbes a literal nga imarka ti 666, ti marka ti animal ket simboliko nga ipabigbigna dagidiay mangipalubos a ti napolitikaan a sistema ti mangituray iti biagda. Dagidiay addaan marka ti animal pagbalbalinenda ti bagida a kabusor ti Dios.—Apocalipsis 14:
^ par. 8 Kitaen met ti Nationalism in a Global Era, panid 134; ken Nationalism and the Mind: Essays on Modern Culture, panid 94.


text:
“Nakitada” Dagiti Bambanag a Naikari
“Saanda a nagun-odan ti kaitungpalan dagiti kari, ngem nakitada ida iti adayo.”—HEB. 11:13.
1. Apay a nasayaat nga iladawantayo iti panunottayo dagiti banag a ditay pay nakita? (Kitaen ti ladawan iti rugi ti artikulo.)
SAGUT ti Dios ti abilidadtayo a mangiladawan iti panunottayo kadagiti banag a ditay pay nakita. Tulongannatayo dayta a mangaramid iti nainsiriban a desision ken mangsegga iti nagsasayaat a bambanag. Ammo ni Jehova dagiti mapasamak iti masanguanan, ket impakaammona dagita iti Biblia. Gapu iti dayta, mabalintayo nga iladawan iti panunottayo dagiti mapasamak iti masanguanan. Kinapudnona, dayta nga abilidad ti makatulong a mangpabileg iti pammatitayo.—2 Cor. 4:18.
2, 3. (a) Apay a napateg ti nakaibatayan ti iladladawantayo iti panunottayo? (b) Ania dagiti saludsod nga usigentayo ita?
2 Mabalin a mailadawantayo iti panunottayo dagiti bambanag a saan a pulos a mapasamak. Kas pagarigan, mabalin a panunoten ti maysa a balasitang a nakasakay iti maysa a kulibangbang, ngem pantasia laeng dayta. Ngem naiduma ni Anna nga ina ni Samuel. Idi inladawanna iti panunotna ti tiempo inton ipannan ti anakna iti tabernakulo tapno agserbi, adda nangibatayanna iti dayta. Naibatay dayta iti inkeddengna nga aramiden, ket dayta ti nakatulong kenkuana a mangipamaysa iti panggepna. (1 Sam. 1:22) No iladawantayo iti panunottayo dagiti kari ti Dios, pampanunotentayo dagiti sigurado a mapasamak.—2 Ped. 1:19-21.
3 Adu a matalek a tattao idi tiempo ti Biblia ti nangiladawan iti panunotda kadagiti banag nga inkari ti Dios. Ania ti naitulong dayta kadakuada? Ken kasano a makatulong kadatayo ti panangpampanunot kadagiti agkakaimbag a kari ti Dios para kadagiti natulnog a tattao?
NAPABILEGDA ITI “PANANGKITADA” ITI NAMNAMADA
4. Ania ti nangibatayan ni Abel iti panangiladawanna iti panunotna ti masanguanan?
4 “Nakita” kadi ti immuna a matalek a tao a ni Abel ti kari ni Jehova? Saantayo a masigurado no ammo ni Abel ti eksakto a panangitungpal ti Dios iti karina idi kasarsaritana ti serpiente a kunana: “Mangikabilakto ti panagginnura iti nagbaetanyo iti babai ken iti nagbaetan ti bin-im ken ti bin-ina. Dunorennakanto iti ulo ket dunoremto iti mukod.” (Gen. 3:14, 15) Ngem nalabit inut-utob ni Abel dayta a kari ken natarusanna nga adda maysa a ‘madunor ti mukodna’ tapno maisubli ti kinaperpekto ti sangatauan kas idi saan pay a nagbasol da Adan ken Eva. Aniaman ti napanunot ni Abel maipapan iti masanguanan, namati a matungpal dagiti kari ti Dios, isu nga idi nagdaton, inawat dayta ni Jehova.—Basaen ti Genesis 4:3-5; Hebreo 11:4.
5. Kasano a napabileg ni Enoc iti panangiladawanna iti panunotna ti masanguanan?
5 Nabileg met ti pammati ti matalek a tao a ni Enoc uray no naipasango kadagiti dakes a tattao nga agsasao maibusor iti Dios. Pinaltiingan ti Dios ni Enoc a mangipadto nga umay ni Jehova a “kaduana ti nasantuan a linaklaksana, tapno mangipakat iti panangukom maibusor iti isuamin, ken tapno ipaneknekna a nakabasol dagiti amin a di nadiosan maipapan iti amin a di nadiosan nga ar-aramidda nga inaramidda iti di nadiosan a pamay-an, ken maipapan iti amin a makapakigtot a bambanag a sinao dagiti di nadiosan a managbasol maibusor kenkuana.” (Jud. 14, 15) Kas tao nga addaan iti pammati, nailadawan la ketdi ni Enoc iti panunotna ti lubong nga awanan kinadakes.—Basaen ti Hebreo 11:5, 6.
6. Ania ti nalabit pinampanunot ni Noe kalpasan ti Layus?
6 Nakalasat ni Noe iti Layus gapu iti pammatina. (Heb. 11:7) Kalpasan ti Layus, gapu iti pammatina, natignay a mangidaton kadagiti animal. (Gen. 8:20) Kas ken Abel, sigurado a namati nga addanto tiempo a pukawen ti Dios ti basol ken ipapatay. Uray idi dimmakes dagiti tattao kalpasan ti Layus ken bimmusor ni Nimrod ken Jehova, nabileg latta ti pammati ken namnama ni Noe. (Gen. 10:8-12) Awan duadua a pinampanunotna met ti tiempo nga awanton dagiti manangirurumen nga agturay, natawid a basol, ken ipapatay. Mabalintayo met a “kitaen” ti kasta a nagsayaat a tiempo nga asidegen a mapasamak!—Roma 6:23.
“NAKITADA” TI KAITUNGPALAN DAGITI KARI
7. Ania a masanguanan ti “nakita” da Abraham, Isaac, ken Jacob?
7 Pinampanunot la ketdi da Abraham, Isaac, ken Jacob ti nagsayaat a masanguanan gapu ta inkari ti Dios kadakuada a mabendisionanto ti amin a nasion babaen iti kaputotanda. (Gen. 22:18; 26:4; 28:14) Umadu ti kaputotanda ken agnaedda iti Naikari a Daga nga ited ti Dios kadakuada. (Gen. 15:5-7) Babaen iti pammati, “nakita” dagiti managbuteng iti Dios a lallaki dagiti annakda nga agnanaeden iti dayta a daga. Kinapudnona, manipud pay idi nagbasol ti tao, impanamnama ni Jehova kadagiti matalek nga adipenna a maisublinto ti kinaperpekto a napukaw ni Adan.
8. Ania ti nakatulong ken Abraham a mangipakita iti nabileg a pammati?
8 Agparang a ti abilidad ni Abraham a mangiladawan iti panunotna kadagiti kari ti Dios ti nakatulong kenkuana a mangipakita iti nabileg a pammati. Ipakita ti Kasuratan a nupay da Abraham ken ti dadduma pay a matalek nga adipen ti Dios “saanda a nagun-odan ti kaitungpalan dagiti kari” idi sibibiagda, nakitada dagita iti adayo ket inawatda. (Basaen ti Hebreo 11:8-13.) Adu ti panggapuan ni Abraham a mangnamnama kadagiti kari ti Dios isu a kasla kitkitaenna daydiay talaga a saanna a nakita!
9. Kasano a nakatulong ken Abraham ti pammatina kadagiti kari ti Dios?
9 Gapu iti pammati ni Abraham kadagiti kari ti Dios, napabileg ti determinasionna a mangaramid iti pagayatanna. Kas pagarigan, pinanawanna ti siudad ti Ur ken saan a nagnaed a permanente iti aniaman a siudad ti Canaan. Kas iti Ur, temporario laeng dagita a siudad ta saan nga agdaydayaw ken Jehova dagiti agtuturay kadagita. (Jos. 24:2) Sipud idin, “inur-uray [ni Abraham] ti siudad nga addaan kadagiti pudpudno a pamuon, a ti nangibangon ken nangaramid iti dayta a siudad isu ti Dios.” (Heb. 11:10) “Nakitana” ti bagina nga agnanaed iti permanente a lugar nga iturturayan ni Jehova. Da Abel, Enoc, Noe, Abraham, ken ti dadduma pay a kas kadakuada namatida iti panagungar ken mangnamnamada iti biag ditoy daga iti Pagarian nga iturayan ti Dios, ti “siudad nga addaan kadagiti pudpudno a pamuon.” Ti panangutobda kadagita a bendision ti nangpabileg iti pammatida ken Jehova.—Basaen ti Hebreo 11:15, 16.
10. Ania ti nailadawan ni Sara gapu iti kari ni Jehova ken Abraham a maaddaanda iti anak?
10 Usigentayo ti maipapan ken Sara nga asawa ni Abraham. Idi agtawenen iti 90 ken awan pay anakna, nakatulong ti positibo a panangmatmatna iti masanguanan tapno agtignay buyogen ti pammati. Arigna makitkitana ti kaputotanna a mangsagsagrap kadagiti bendision nga inkari ni Jehova. (Heb. 11:11, 12) Apay a masiguradona dayta? Kinuna ni Jehova ken Abraham: “Isu bendisionakto ken kasta met nga ipaayanka iti maysa nga anak a lalaki manipud kenkuana; ket isu bendisionakto ket agbalinto a nasnasion; ti ar-ari dagiti ili agtauddanto kenkuana.” (Gen. 17:16) Idi naipasngaynan ni Isaac, kombinsidon ni Sara a matungpal ti dadduma pay a kari ti Dios ken Abraham. Bumileg met ti pammatitayo no iladawantayo iti panunottayo dagiti kari ti Dios a sigurado a matungpal!
KUMITKITA A SIPAPASNEK ITI GUNGGONA
11, 12. Kasano a napatanor ni Moises ti panagayat ken Jehova?
11 Ti maysa pay a nangipakita iti nabileg a pammati ken Jehova ket ni Moises. Pinatanorna ti nauneg a panagayat iti Dios. Gapu ta dimmakkel ni Moises iti naarian a pamilia ti Egipto, nalakana laeng koma a napatanor ti panagayat iti pannakabalin ken kinabaknang. Nupay kasta, nalawag a naammuan ni Moises kadagiti nagannakna ti maipapan ken Jehova ken ti panggepna a mangwayawaya kadagiti Hebreo iti pannakaadipen ken itedna kadakuada ti Naikari a Daga. (Gen. 13:14, 15; Ex. 2:5-10) No kanayon a pinampanunot ni Moises dagiti masanguanan a bendision nga agpaay iti ili ti Dios, ania ngata ti tumanor iti pusona—panagayat iti kinalatak wenno panagayat ken Jehova?
12 Ibaga kadatayo ti Biblia: “Babaen iti pammati nagkitakit ni Moises, idi dimmakkelen, a maawagan ti anak daydi anak a babai ni Faraon, a pinilina ti dakes a pannakatrato a kadua ti ili ti Dios imbes a maaddaan iti temporario a panangtagiragsak iti basol, agsipud ta imbilangna ti pannakaumsi ti Kristo kas kinabaknang a dakdakkel ngem kadagiti gameng ti Egipto; ta kimmita a sipapasnek iti pannakabayad ti gunggona.”—Heb. 11:24-26.
13. Kasano a nakatulong ken Moises ti panangpampanunotna kadagiti kari ti Dios?
13 Bayat a pinampanunot a naimbag ni Moises ti inkari ni Jehova kadagiti Israelita, bimmileg ti pammati ken ayatna iti Dios. Kas iti dadduma a matalek nga adipen ti Dios, pinampanunot la ketdi ni Moises ti tiempo inton wayawayaan ni Jehova ti sangatauan manipud iti ipapatay. (Job 14:14, 15; Heb. 11:17-19) Awan duadua a natignay ni Moises a mangayat iti Dios a nangipakita iti asi kadagiti Hebreo ken iti intero a sangatauan. Ti pammati ken ayat ti nangtignay kenkuana nga agtultuloy nga agserbi ken Jehova. (Deut. 6:4, 5) Uray idi impangta ni Faraon ti biag ni Moises, ti pammati, ayatna iti Dios, ken nalabit ti panangiladawanna iti panunotna ti nagsayaat a masanguanan, ti nangpatured kenkuana a mangsango iti dayta.—Ex. 10:28, 29.
PANUNOTEM DAGITI ARAMIDEN TI PAGARIAN
14. Ania dagiti saan nga umiso nga ar-arapaapen ti adu a tattao?
14 Adu a tattao ita ti agar-arapaap kadagiti bambanag a saan a mapasamak iti masanguanan. Kas pagarigan, uray nakurapayda, ar-arapaapenda nga agbalinda a nakabakbaknang ken nakataltalged, idinto ta napno ti biag ita iti riribuk ken leddaang. (Sal. 90:10) Ar-arapaapenda ti agbiag nga awan pakadanaganda iti sidong ti turay ti tao, idinto ta ibagbaga ti Biblia a ti Pagarian ti Dios ti kakaisuna a namnama dagiti tattao. (Dan. 2:44) Pampanunoten dagiti tattao a saan a dadaelen ti Dios daytoy nadangkes a lubong, ngem naiduma ti ibagbaga ti Biblia. (Sof. 1:18; 1 Juan 2:15-17) Dagita nga arapaap a di maitunos iti panggep ni Jehova iti masanguanan ket pantasia laeng.
15. (a) Kas Kristiano, apay a nasayaat nga iladawantayo iti panunottayo ti namnamatayo? (b) Ania a kari ti Dios ti segseggaam a matungpal?
15 Iti sabali a bangir, kas Kristiano, maparegtatayo no iladawantayo iti panunottayo ti namnamatayo, iti langit man wenno ditoy daga. Makitkitam kadi ti bagim a mangtagtagiragsak kadagiti kari ti Dios? Sigurado a maragsakanka no panunotem dagiti mabalinmonto nga aramiden inton tungpalen ti Dios dagiti karina. Nalabit “makitkitam” nga agbibiagkan iti agnanayon ditoy daga. Panunotem a kaduam ti sabsabali a mangpappapintas iti daga tapno agbalin a paraiso. Dagidiay mangiwanwanwan iti dayta a trabaho ket pudpudno a maseknan kenka, isu a naragsakka. Kas kenka, ay-ayaten ti amin a tattao ni Jehova. Nasalun-at, naganaygayka, ken awan pakadanagam. Maragragsakanka met a mangusar iti talento ken abilidadmo gapu ta makagunggona iti sabsabali ti amin nga ar-aramidem ken pakaidayawan ti Dios. Kas pagarigan, tultulongam dagiti napagungar a mangam-ammo ken Jehova. (Juan 17:3; Ara. 24:15) Saan laeng a basta arapaap dagita. Pumudnonto amin, ta dayta ti isursuro ti Biblia maipapan iti masanguanan.—Isa. 11:9; 25:8; 33:24; 35:5-7; 65:22.
APAY A PAGSASARITAANTAYO TI NAMNAMATAYO?
16, 17. Apay a makatulong no isarsaritatayo ti maipapan iti namnamatayo?
16 No isarsaritatayo iti padatayo a Kristiano ti kayattayo nga aramiden iti baro a lubong, ad-adda a lumawag iti panunottayo ti maipapan iti masanguanan. Nupay ditay ammo no anianto ti kasasaadtayo iti baro a lubong, no pagsasaritaantayo dagiti segseggaantayo a mapasamak, maparegtatayo ti maysa ken maysa ken maipakitatayo a patientayo dagiti kari ti Dios. Idi binisita ni apostol Pablo dagiti kakabsat idiay Roma, inapresiarda la ketdi ti “panagsisinnukat iti pammaregta.” Kasta met koma ti aramidentayo kadagitoy nariribuk a tiempo.—Roma 1:11, 12.
17 No iladawantayo iti panunottayo ti masanguanan, saantay unay a madanagan kadagiti personal a problematayo. Mabalin a madanagan met ni apostol Pedro idi kinunana ken Jesus: “Adtoy! Pinanawanmi ti amin a bambanag ket sinurotdaka; ania nga agpayso ti addanto a maipaay kadakami?” Tapno matulongan ni Pedro ken ti dadduma nga adalan a mangpanunot iti masanguanan, kinuna ni Jesus: “Pudno kunak kadakayo, Iti pannakaparsua manen, inton ti Anak ti tao agtugaw iti nadayag a tronona, dakayo a simmurot kaniak agtugawkayto met iti sangapulo ket dua a trono, a manguk-ukom iti sangapulo ket dua a tribu ti Israel. Ket ti tunggal maysa a nangpanaw iti balbalay wenno kakabsat a lallaki wenno kakabsat a babbai wenno ama wenno ina wenno annak wenno dagdaga maigapu iti naganko umawatto iti adu a daras nga ad-adu ken tawidennanto ti agnanayon a biag.” (Mat. 19:27-29) Gapu iti dayta, mabalin a mailadawan da Pedro ken ti dadduma nga adalan ti annongenda iti gobierno a mangiturayto iti intero a daga ken mangipaay iti bendision kadagiti natulnog a tattao.
18. Apay a makatulong kadatayo ita ti panangpampanunot iti kaitungpalan dagiti kari ti Dios?
18 Nakatulong kadagiti adipen ni Jehova ditoy daga ti panangpanunotda iti kaitungpalan dagiti kari ti Dios. Ammo ni Abel ti maipapan kadagiti panggep ti Dios isu a mailadawanna ti nagsayaat a masakbayan, maipakitana ti pammatina, ken masiguradona ti namnamana. Naipakita ni Abraham ti nabileg a pammatina gapu ta “nakitana” ti sumagmamano a kaitungpalan ti padto ti Dios mainaig iti naikari a “bin-i” wenno kaputotan. (Gen. 3:15) Sinegseggaan ni Moises ti “pannakabayad ti gunggona,” ket dayta ti nakatulong kenkuana nga ad-adda a mangayat ken Jehova ken agtignay maitunos iti pammati. (Heb. 11:26) Bumileg met ti pammati ken ayattayo iti Dios no iladawantayo iti panunottayo dagiti kari ni Jehova. Iti sumaganad nga artikulo, usigentayo no kasanotayo a mausar a naimbag daytoy a sagut ti Dios.


text:
Papa Eugenio I
Ni Santo Papa Eugenio I wenno Eugenius I, ket isu ti papa manipud idi 10 Agosto 654 aginggana idi 1 Hunio 657.
Isu ket katutubo iti Roma, ken naipasngay manipud kadagiti Rufiniano. Isu ket nabutosan a kas papa idi 10 Agosto 654, ken naikeddeng idi 655, ken pimmusay idi 1 Hunio 657 manipud ti masna a gapuanan.
Dagiti nagibasaran[urnosen | urnosen ti taudan]
- Ti Libro dagiti Santo, bavbaen dagiti Benediktino a Monghe ti Ramsgate ti San Agostino Abadia
- Daytoy nga artikulo ket mangiramramanb kadagiti kasisigud a testo manipud ti maika-9 nga edision (1879) ti Encyclopædia Britannica.
- Mangiraman daytoy nga artikulo ti teksto manipud iti pablaak nga adda itan iti dominio a publiko: Herbermann, Charles, ed. (1913). "Popes Eugene I–IV". Ensiklopedia Katolika. New York: Robert Appleton.
Dagiti silpo ti ruar[urnosen | urnosen ti taudan]
Midia a mainaig kenni Papa Eugenio I iti Wikimedia Commons


text:
May 14, 2015
Aldaw ti Apit
ALDAW TI APIT. Makita dagiti “high value crops” nga apit ti mapan a 140 a mannalon manipud iti Barangay Santa Cecilia, Aringay, La Union kalpasan ti tallo a bulan a pannakipartisiparda iti Farmer Training Program ti SM Foundation babaen ti Harbest Agribusiness Corporation iti tulong ti lokal a gobierno ken ti Department of Agriculture. Naangay ti seremonia ti panagturpos dagiti mannalon idi Mayo 6 iti SM Baguio a nakaipaayan kadakuada ti certificate of training. Daytoy ti maika-87 a panagpagraduar ti SM Foundation kadagiti mannalon iti nadumaduma a paset ti pagilian. (Zaldy Comanda)
(Naipablaak iti Bannawag, Mayo 25, 2015 a bilang.)
Subscribe to: Post Comments (Atom)


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Zimbabwe
Plot 14 of Good Hope
Beema Road
Mount Hampden
HARARE
ZIMBABWE
+263 4-2910591
+263 712-604892
+263 772-472403
+263 772-472404
Panagpasiar
Lunes agingga iti Biernes
8:00 a.m. agingga iti 11:00 a.m. ken 1:00 p.m. agingga iti 4:00 p.m.
Kapautna 1.5 oras
Trabaho iti Opisina
Mangimatmaton iti aktibidad ti nasurok a 39,000 a Saksi ni Jehova iti Zimbabwe. Agipatpatarus kadagiti literatura a naibatay iti Biblia iti adu a lengguahe a pakairamanan ti Shona, Ndebele, ken Zimbabwe Sign Language.


text:
San Pablo, Isabela
Ti San Pablo ket maysa a maika-2 a klase nga ili iti probinsia ti Isabela iti Filipinas.
Dagiti linaon
Dagiti baranggay[urnosen | urnosen ti taudan]
Ti ili ti San Pablo ket nabingbingay a politikal iti 17 a barbaranggay.[2]
- Annanuman
- Auitan
- Ballacayu
- Binguang
- Bungad
- Dalena
- Caddangan/Limbauan
- Calamagui
- Caralucud
- Guminga
- Minanga Norte
- Minanga Sur
- San Jose
- Poblacion
- Simanu Norte
- Simanu Sur
- Tupa (San Vicente)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Linuktan ni Mr. Armando Azcueta, PTA President ti programa ket kimmablaaw para iti amin a nakipaset kadaytoy nga aktibidad ken dagiti opisiales ti Gobierno Munisipal nga idauluan ni Mayor Ediboy a kankanayon a ka-koordinar ti eskuela iti aniaman a gannuat a para ti pagsayaatan dagiti agad-adal.
Daytoy nga aktibidad ket kulminasion ti Popularity Contest nga inangay ti nasao a pagadalan a nagbuligan dagiti mangisursuro ken nagannak/agay-aywan ti ubbing nga insayangkat.
Insaad ni Mayor Edgardo”Ediboy” S. Cobangbang, Jr. ken SB Member Vicky S. Serna ti korona da Ari Chester Jam P. Mendoza 1st ken Reyna Jury Anne A. Galamgam 1st idinto ta insaad da Vice Mayor Danny Q. Gazmen ken District Supervisor Helen V. Siruno ti capa ti Ari ken Reyna; sash met ti inyawat da Mr. & Mrs. Ronald Mendoza ken Mr. & Mrs. Gary Galamgam; Scepter da Outgoing-King John Victor de la Cruz ken Queen Maria Ferinah Formoso. Indonar da Mr. & Mrs. Richard Savellano ken Ms. Grace Galamgam dagiti tropeo.
Iti mensahe ni Mayor Ediboy, kinablaawanna dagiti agad-adal ken nagannak/agay-aywan ti anepda a nangigannuat ti kastoy nga aktibidad. Pinadayawanna met dagiti mangisursuro nga idauluan ni Mrs. Estrelita M. Siruno, School Principal 2 ta agtultuloy latta ti tunos dagiti mangtartarawidwid ti Cabugao North Central School kas pagwadan a pagadalan. Innayon ti Alkalde nga itultuloyda dagitoy a napintas a programa ken aktibidad a mangmuli ti kinatao dagiti agad-adal para iti naraniag a masakbayanda.
Binigbig ken pinadayawan met ni Mrs. Helen V. Siruno, Cabugao DepEd District Supervisor dagiti padana a mangisursuro ken iti Gobierno Munisipal nga idauluan ni Mayor Ediboy kasta met ti Sangguniang Bayan a katinnulongda a mangilunglungalong ti pagsayaatan dagiti pagadalan iti sapasap a Cabugao.
Nagyaman met ni Mrs. Estrelita M. Siruno, Principal 2 iti amin a timmabuno a namag-balligi daytoy nga okasion ti pagadalanda. Nakitaripnong met ni SB Member Josefina S. Vallejo, Mrs. Linda Gazmen, Municipal Civil Registrar ken Mrs. Melvi S. Sajonia, Principal, Turod Elementary School. # (Web In-Action)